དེ་ཡང་སྔ་དྲོ་ཆུ་ཚོད་༩།༠༠ཙམ་ལ་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་བཞུགས་སྒར་ཕོ་བྲང་ནས་ཐེག་ཆེན་ཆོས་གླིང་གཙུག་ལག་ཁང་གི་གསུང་ཆོས་ར་བར་ཆིབས་བསྒྱུར་གྱིས་དང་པོ་རྒྱལ་ཁབ་དང་ས་ཕྱོགས་ཁག་བགོས་ཀྱི་སྡེ་ཚན་རེ་རེར་སྐུ་པར་ལྷན་སྒྲོན་གནང་བ་དང་།དེ་ནས་བཞུགས་སྟེགས་སུ་༸ཞབས་སོར་འཁོད་དེ་བྱམས་བརྩེའི་གལ་གནད་སྐོར་དང་ཆོས་ལུགས་མཐུན་འབྲེལ།རྒྱ་གར་གྱི་གནའ་བོའི་རིག་གཞུང་ནང་དུ་ཚད་རྡུལ་དངོས་ཁམས་རིག་པའི་སྐོར་ཧ་ཅང་གཏིང་ཟབ་མོ་ཡོད་པ་སོགས་བཀའ་སློབ་སྩལ་དོན།